**1.ПРАВНИ ОСНОВ**

Доношење Плана инспекцијског надзора прописано је чланом 10. Закона о инспекцијском надзору („Службени гласник РС”, бр. 36/15, 44/18 – др. закон и 95/18).

План инспекцијског надзора заснива се на утврђеном стању у области инспекцијског надзора и процени ризика. Инспекција је дужна да спроводи план инспекцијског надзора, осим када постоје нарочито оправдане изузетне околности које је у томе спречавају. Инспекција је дужна да сачини стратешки (вишегодишњи) и годишњи план инспекцијског надзора. Годишњи план инспекцијског надзора спроводи се кроз оперативне (полугодишње, тромесечне и месечне) планове инспекцијског надзора.

Инспекција, зависно од организационог положаја у систему органа државне управе, припрема, односно утврђује предлог плана инспекцијског надзора у вези са којим прибавља мишљење надлежних органа државне управе, односно органа државне управе са чијим делокругом су повезана питања из плана инспекцијског надзора, и мишљење, односно смернице и упутства Координационе комисије. Инспекција доставља Координационој комисији предлог годишњег плана инспекцијског надзора за наредну годину, који је усаглашен са мишљењима надлежних органа државне управе, односно органа државне управе са чијим делокругом су повезана питања из плана инспекцијског надзора, најкасније до 01.децембра текуће године.

По прибављеном мишљењу, односно смерницама и упутствима Координационе комисије, годишњи план инспекцијског надзора се усваја.

Инспекција објављује план инспекцијског надзора на својој интернет страници.

ВОДНА ИНСПЕКЦИЈА поступајући по одредбама члана 10. Закона о инспекцијском надзору сачинила је План инспекцијског надзора за 2020. годину.

Покрајинском секретаријату за пољопривреду, водопривреду и шумарство, као органу државне управе на територији АП Војводине поверени **су послови инспекцијског надзора у области водопривреде** из надлежности дефинисане чл. 196. став 1. 2. и 5. 199. 202. 205 и 207. Закона о водама („Сл. гласник РС“, бр. 30/10, 93/12, 101/16, 95/18 и 95/18 - др. закон).

**2. НАДЛЕЖНОСТ ВОДНЕ ИНСПЕКЦИЈЕ И ЦИЉЕВИ**

Водна инспекција врши предузимање мера за обезбеђивање извршења закона, других прописа и општих аката који се односе на изградњу нових и реконструкцију постојећих објеката и извођење других радова који могу утицати на промене у водном режиму; заштиту вода од загађивања; контролу квалитета површинских и подземних вода; надзор над законитошћу аката јавних водопривредних предузећа којима се решава о правима и дужностима грађана, предузећа и других правних лица; надзор над радом предузећа и других правних лица којима је поверено вршење јавних овлашћења; надзор над радом предузећа и других правних лица који се старају о одбрани од поплава и праћење и анализирање спровођења закона, других прописа и општих аката донетих на основу Закона.

Поред инспекцијског надзора инспекција врши **управни надзор** и учествује у првостепеном и другостепеном управном поступку и врши праћење и анализирање спровођења закона, других прописа и општих аката донетих на основу закона.

Циљеви рада водне инспекције су побољшање стања у областима: заштите од штетног дејства вода, коришћења вода, уређење водотока и других вода, експлоатације речног наноса, заштите вода, грађења на водном земљишту, прикупљању података за обрачун накнада и обезбеђење високих стандарда водоснабдевања становништва.

**3.ПОКРЕТАЊЕ И СПРОВОЂЕЊЕ ИНСПЕКЦИЈСКИХ НАДЗОРА**

Поступак инспекцијског надзора покреће се и спроводи у складу са одредбама Закона о инспекцијском надзору.

Приликом спровођења инспекцијског надзора водни инспектори се придржавају одредаба Закона о водама и Закона о општем управном поступку и релевантних процедура и оперативних упутстава које је израдио Надлежни орган. Обавезно је коришћење контролних листа из апликације инспектор. Налагање мера се врши решењем у складу са чл. 202. чл. 205. и чл. 207. Закона о водама.

**4. ПЛАНИРАЊЕ ИНСПЕКЦИЈСКИХ НАДЗОРА**

План је сачињен на основу законoм прописаног садржаја, потреба спровођења одређених врста контроле и на основу досадашњег искуства у спровођењу инспекцијског надзора по областима из надлежности водне инспекције.

Редовне инспекцијске контроле су планиране да омогућe реализaцију што ефикаснијих контрола.

Посебан акценат је стављен на редован рад и редовне контроле, спровођење ванредних у прописаним роковима и предузимање мера у хитним интервенцијама. Саветодавна подршка се пружа у координираним акцијама са водном инспекцијом Републичке дирекције за воде, Министарства пољопривреде, водопривреде и шумарства.

На основу констатованог стања на терену, предузимаће се неопходне и законом прописане управне и друге мере у смислу утврђивања одговорности и извршења обавеза санирања евентуално насталих штета у акцидентним ситуацијама, као и покретање поступака санкционисања за одговорна лица и субјекте, како у домену прекршаја, привредног преступа, тако и кривичне одговорности.

**5. УЧЕСТАЛОСТ И ОБУХВАТ ВРШЕЊА ИНСПЕКЦИЈСКОГ НАДЗОРА ПО ОБЛАСТИМА И СВАКОМ ОД СТЕПЕНА РИЗИКА**

Водна инспекција је дефинисала **приоритете у раду** у складу са стратешким циљевима у водопривреди и на основу показатеља из инспекцијских надзора у претходним периодима и то:

- Контрола водних објеказа за заштиту од штетног дејства вода и

контрола вађења речних наноса

- Контрола уређења водотока

- Контрола коришћења вода

- Контрола заштите вода

- Преглед пословних књига обвезника плаћања накнада, осим накнада за

загађивање вода

- Контрола водних аката, књига и планских докумената

У области одређивања ризика исти ће се одређивати преко контролних листа у контролама. Такође ће се користити евиденција субјеката Списак загађивача који своје отпадне воде испуштају у отворене водотоке ван хидросистема - евиденција ЈВП “Воде Војводине“, за критеријум учесталости вршења инспекцијског надзора.

Учесталост инспекцијских контрола према приказаном степену ризика у табели укупних контрола ће бити у складу са степеном ризика и то за:

- незнатан – 1 х годишње

- низак – 2 х годишње

- средњи - 2-3 х годишње

- висок - 1 х месечно за дати период

- критичан - 1 х месечно.

**6. ПРЕГЛЕД НАДЗИРАНИХ СУБЈЕКАТА КОД КОЈИХ ЋЕ СЕ ВРШИТИ НАДЗОР, ОДНОСНО ДЕЛАТНОСТИ ИЛИ АКТИВНОСТИ КОД КОЈИХ ЋЕ СЕ ВРШИТИ НАДЗОР АКО ЈЕ ПРЕВЕЛИК БРОЈ ИЛИ НИЈЕ МОГУЋЕ УТВРДИТИ НАДЗИРАНЕ СУБЈЕКТЕ**

Због превеликог броја надзираних субјеката и водних објеката - линијских и тачкастих, за које се од ЈВП-а добијају информације о критичним тачкама у јануару 2020. преглед је дат по областима водне делатности и броју објеката:

**- Заштита од штетног дејства вода - 146 контрола**

**- Контрола уређења водотока - 20 контрола**

**- Коришћење вода - 104 контроле**

**- Контрола заштите вода – 138 контрола**

**- Остало према Закону о водама – 92 контролe**

**7. ТЕРИТОРИЈАЛНО ПОДРУЧЈЕ НА КОМЕ ЋЕ СЕ ВРШИТИ ИНСПЕКЦИЈСКИ НАДЗОР**

Одељење водне инспекције врши надзор на подручју Аутономне покрајине Војводине, односно на седам управних округа: Западнобачки, Севернобачки, Јужнобачки, Севернобанатски округ, Средњебанатски, Јужнобанатски и Срмски. Обзиром да ће се у 2020. смањити број инспектора због одласка Чедомира Ћелића у пензију, инспектори Саша Гајић, Дубравка Вељовић и Вељко Комад ће покривати округе по потреби и тренутној расположивости, с тим што један инспектор из здравствених разлога има забрану управљања возилом те исто не дужи. Инспекторка Марија Новаковић обављаће послове начелника, ванредне контроле за Сремски управни округ и сложеније ванредне контроле на целој територији АПВ-а.

**8. ПРОЦЕЊЕН РИЗИК ЗА НАДЗИРАНЕ СУБЈЕКТЕ, ОДНОСНО ДЕЛАТНОСТИ ИЛИ АКТИВНОСТИ КОЈЕ ћЕ СЕ НАДЗИРАТИ ИЛИ ТЕРИТОРИЈАЛНО ПОДРУЧЈЕ**

За 2020. годину извршена је самостална процена ризика по критеријумима:

- подаци из евиденција, информација по извршеним контролама и извештајима по радним циљевима усвојеним за 2019. годину а приказаним за 11 месеци

- утврђених ризика путем тринаест контролних листа са важећим нумеричким вредностима по областима ЗОВ-а и индустријским објектима и објектима и радовима који могу повремено и привремено утицати на водни режим

- информацијама и подацима из евиденција ЈВП “Воде Војводине“ Нови Сад из 2017. године - 2019. године, о стању водних објеката, критичним местима и степену легалитета водних објеката у водном смислу

- односу редовних и ванредних инспекцијских надзора ивршених у 11 месеци у 2019. години

|  |  |  |  |  |  |
| --- | --- | --- | --- | --- | --- |
| **Вероватноћа настанка**  **штетних последица**  **Тежина штетних**  **последица** | **Незнатна** | **Ниска** | **Средња** | **Висока** | **Критична** |
| **Критична** | **5** | **10** | **15** | **20** | **25** |
| **Висока** | **4** | **8** | **12** | **16** | **20** |
| **Средња** | **3** | **6** | **9** | **12** | **15** |
| **Ниска** | **2** | **4** | **6** | **8** | **10** |
| **Незнатна** | **1** | **2** | **3** | **4** | **5** |

***Модел матрице ризика***

|  |  |  |
| --- | --- | --- |
|  | **Ознака** | **Број бодова** |
| **Критична** |  | **25** |
| **Висока** |  | **15-24** |
| **Средња** |  | **5-14** |
| **Ниска** |  | **3-4** |
| **Незнатна** |  | **1-2** |

***ОДРЕДНИЦЕ ЗА СТЕПЕН РИЗИКА***

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |  |  | Критичан ризик |
|  |  |  |  |  |  |  |  |  |  |  |  |  |  |  |  |  |  |  | Висок ризик |
|  |  |  |  |  |  |  |  |  |  |  |  |  |  |  |  |  |  |  | Средњи ризик |
|  |  |  |  |  |  |  |  |  |  |  |  |  |  |  |  |  |  |  | Низак ризик |
|  |  |  |  |  |  |  |  |  |  |  |  |  |  |  |  |  |  |  | Незнатан ризик |
|  |  |  |  |  |  |  |  |  |  |  |  |  |  |  |  |  |  |  | **Активности** |

***Нумеричке вредности у моделу и одредницама су дате само оријентационо, Министарство није донело критеријуме за процену ризика, а приказ ризика је дат на основу примене званичних контролних листа.***

|  |  |
| --- | --- |
| **ЛЕГЕНДА** | |
|  |  |
| **2** | **Контрола водопривредних предузећа, контрола рада инспектора и извршења решења - 11% од плана** |
| **3** | **Контрола уређења водотока, контрола заштите вода и контрола коришћења вода - 57% од плана** |
| **4** | **Контрола водних објеката за заштиту од штетног дејства вода - 22% од плана** |
| **5** | **Мали % у контроли водних за заштиту од штетног дејства вода** |

Степен ризика – нумеричка вредност према контролним листама - 13 контролних листа :

1. КОНТРОЛНА ЛИСТА: НАДЗОР ПО ИЗДАТОЈ ВОДНОЈ САГЛАСНОСТИ - ШИФРА: КЛ-001-02/01, датум: 23.11.2018.

2. КОНТРОЛНА ЛИСТА: НАДЗОР ПО ИЗДАТОЈ ВОДНOJ САГЛАСНОСТИ ЗА ВАЂЕЊЕ РЕЧНИХ НАНОСА - ШИФРА: КЛ-002-02/05, датум: 23.11.2018.

3. КОНТРОЛНА ЛИСТА: НАДЗОР ПО ИЗДАТОЈ ВОДНOJ ДОЗВОЛИ - ШИФРА: КЛ-003-02/05, датум: 23.11.2018.

4. КОНТРОЛНА ЛИСТА: НАДЗОР ПО ИЗДАТОЈ ВОДНOJ ДОЗВОЛИ БРАНА СА АКУМУЛАЦИЈОМ - ШИФРА: КЛ-004-02/05, датум: 23.11.2018.

5. КОНТРОЛНА ЛИСТА: НАДЗОР ПО ИЗДАТОЈ ВОДНOJ ДОЗВОЛИ ЈАВНИ ВОДОВОД И ВИШЕНАМЕНСКИ ХИДРОСИСТЕМ - ШИФРА: КЛ-005-02/05, датум: 23.11.2018.

6. КОНТРОЛНА ЛИСТА: НАДЗОР ПО ИЗДАТОЈ ВОДНOJ ДОЗВОЛИ ЗА ИНДУСТРИЈСКИ И ПРОИЗВОДНИ ОБЈЕКАТ ЗА КОЈИ СЕ ЗАХВАТА И ДОВОДИ ВОДА ИЗ ПОВРШИНСКИХ И ПОДЗЕМНИХ ВОДА, ИНДУСТРИЈСКИ И ПРОИЗВОДНИ ОБЈЕКАТ ЧИЈЕ СЕ ОТПАДНЕ ВОДЕ ИСПУШТАЈУ У ПОВРШИНСКЕ ВОДЕ ИЛИ ЈАВНУ КАНАЛИЗАЦИЈУ, ПОСТРОЈЕЊЕ ЗА ПРЕЧИШЋАВАЊЕ ОТПАДНИХ ВОДА И ОБЈЕКАТ ЗА ОДВОЂЕЊЕ И ИСПУШТАЊЕ ОТПАДНИХ ВОДА, ИНДУСТРИЈСКА И КОМУНАЛНА ДЕПОНИЈА, ПОДЗЕМНО И НАДЗЕМНО СКЛАДИШТЕ ЗА НАФТУ И ЊЕНЕ ДЕРИВАТЕ И ДРУГЕ ХАЗАРДНЕ И ПРИОРИТЕТНЕ СУПСТАНЦЕ, ДРЖАВНИ ПУТ И ЖЕЛЕЗНИЦА ПРЕВОДНИЦА, ВОДНИ ПУТ, УРЕЂЕЊЕ ВОДОТОКА, ХИДРОЕЛЕКТРАНА, ТЕРМОЕЛЕКТРАНА, РУДНИК И САЂЕЊЕ И СЕЧА ДРВЕЋА - ШИФРА: КЛ-006-02/05, датум: 23.11.2018.

7. КОНТРОЛНА ЛИСТА: ДОКУМЕНТАЦИЈА ЗА ОДБРАНУ ОД ПОПЛАВА - ШИФРА: КЛ-007-02/05, датум: 23.11.2018.

8. КОНТРОЛНА ЛИСТА: ВОДНА АКТА, ВОДНА КЊИГА - ШИФРА: КЛ-008-02/05, датум: 23.11.2018.

9. КОНТРОЛНА ЛИСТА: НАДЗОР НАД ИЗВОЂЕЊЕМ РАДОВА НА ВОДНOМ ЗЕМЉИШТУ - ШИФРА: КЛ-009-02/01, датум: 23.11.2018.

10. КОНТРОЛНА ЛИСТА: НАДЗОР ПО ИЗДАТОЈ ВОДНOJ ДОЗВОЛИ ХИДРОЕЛЕКТРАНА / МХЕ - ШИФРА: КЛ-010-01/01, датум: 23.11.2018.

11. КОНТРОЛНА ЛИСТА: НАДЗОР ПО ИЗДАТОЈ ВОДНOJ ДОЗВОЛИ СИСТЕМ ЗА ОДВОДЊАВАЊЕ - ШИФРА: КЛ-011-01/01, датум: 23.11.2018.

12. КОНТРОЛНА ЛИСТА: НАДЗОР ПО ИЗДАТОЈ ВОДНOJ ДОЗВОЛИ СИСТЕМ ЗА НАВОДЊАВАЊЕ - ШИФРА: КЛ-012-01/01, датум: 23.11.2018.

13. КОНТРОЛНА ЛИСТА: ПЛАНСКА ДОКУМЕНТА - ШИФРА: КЛ-013-01/01, датум: 23.11.2018.

|  |  |  |
| --- | --- | --- |
| **Р. бр.** | **Степен ризика** | **Број бодова у надзору у %** |
| 1. | Незнатан | 91 - 100 |
| 2. | Низак | 81 - 90 |
| 3. | Средњи | 71 - 80 |
| 4. | Висок | 61 - 70 |
| 5. | Критичан | 60 и мање |

**9. ОБЈЕКАТ И ГРУПЕ ОБЈЕКАТА - ВОДНИ, ИНДУСТРИЈСКИ, КОЈИ МОГУ УТИЦАТИ НА РЕЖИМ**

Објекти којим газдује ЈВП “Воде Војводине“ на територији АПВ-а чија површина је 21.506 km2, са око 2 милиона становника, су:

- површина која се одводњава је 1.776.509 hа, дужина каналске мреже је 20.094 km са 159 ЦС са 437 m3/s

- под системом за наводњавање је 90.278 hа а у експлоатацији је 30.657 hа.

дужина насипа на водотоцима је 1.361,84 km - Дунав 26%, Тиса 24%, Сава 9%, Тамиш 7%, Бегеј 12% и остало 22%.

- загађивача 497

Водопривредних предузећа је 21 на територији АПВ.

Подаци су узети из претходне године, нови званично нису дати, а незванично нема већих промена.

**10. ПЕРИОД У КОМЕ ЋЕ СЕ ИЗВРШИТИ НАДЗОР-у 2020. години**

Према Закону о инспекцијском надзору инспекцијски надзор је радним данима у радно време субјеката, осим ванредних контрола и хитних интервенција које се раде и другим данима.

**- Заштита од штетног дејства вода /В/** -од јануара до децембра

**- Објекти за уређење водотока /У/**– од марта до новембра

**- Заштита вода од загађења /З/** – од фебруара до децембра

**- Коришћење и употреба вода /К/** - од јануара до децембра

**- Остало према Закону о водама /О/** - од јануара до децембра

**11. ИНФОРМАЦИЈЕ О ОБЛИЦИМА ИНСПЕКЦИЈСКИХ НАДЗОРА КОЈИ ЋЕ СЕ ВРШИТИ**

Према врсти надзора редован инспекцијски надзор вршиће се према динамици и плану инсп. надзора који је дат у плану – табела за 2020. год.

Ванредан инспекцијски надзор вршиће се када је неопходно да се, сагласно делокругу инспекције, предузму хитне мере ради спречавања или отклањања непосредне опасности по живот или здравље људи, имовину, права и интересе запослених и радно ангажованих лица, привреду, животну средину, биљни или животињски свет, јавне приходе, несметан рад органа и организација, комунални ред или безбедност; када се после доношења годишњег плана инспекцијског надзора процени да је ризик висок или критичан или се промене околности; када такав надзор захтева надзирани субјекат; када се поступа по налогу Секретаријата и Министарства пољопривреде, РД за воде Београд и представци правног или физичког лица.

Потреба за ванредним надзором појављује се у водопривреди у акцидентним ситуацијама: временске непогоде, поплаве, хаваријска загађења, нарочито код појаве штета од сувишних вода и загађења водотока.

**Број укупних контрола по инспектору: планира се 500 контрола, 12 контрола по инспектору и то:**

**- 6 редовних месечно - 240 контрола годишње,**

**- ванредних** надзора се процењује према висини ризика **око** **215** на год. нивоу.

**- контролни прегледи** се планирају **1 месечно по инспектору - око 40**

**- допунски инспекцијски прегледи по потреби**

**-** **саветодавне контроле 2 годишње** у сарадњи са републичком водном

инспекцијом по окрузима.

Планирају се контроле рада инспектора и ванредне на Сремском округу од стране начелника АПВ.

**Планирају се консултације са републичком водном инспекцијом 1-2 пута у три месеца.**

Заједничке контроле са другим инспекцијама планирају се:

са инспекцијом заштите животне средине за објекте кланица и млекара за које се издаје интегрисана дозвола

са ветеринарском и инспекцијом зжс контроле објеката фарми

са инсп. безбедности пловидбе 1-2 контроле квартално у области вађења речног материјала, депоновања истог и загађења са пловних објеката.

Са инспекцијом хидрогеологије у области коришћења вода путем бунара

Контролни инспекцијски надзор врши се ради утврђивања извршења мера које су предложене или наложене надзираном субјекту у оквиру редовног или ванредног инспекцијског надзора онако како је прописано Законом.

Допунски инспекцијски надзор врши се по службеној дужности или поводом захтева надзираног субјекта, ради утврђивања чињеница које су од значаја за инспекцијски надзор, а које нису утврђене у редовном, ванредном или контролном инспекцијском надзору, с тим да се може извршити само један допунски инспекцијски надзор, у року који не може бити дужи од 30 дана од окончања редовног, ванредног или контролног инспекцијског надзора.

|  |  |  |  |  |  |  |  |
| --- | --- | --- | --- | --- | --- | --- | --- |
| **РБ** | **ОПИС ПОСЛА** | **Учесталост на годишњем нивоу** | **РЕДОВАН** | **ВАНРЕДАН** | **ПРЕВЕНТ.- СЛУЖ.ПОС.** | **КОНТРОЛНИ** | **ДОПУНСКИ** |
| **1.** | **Области из аналитичке табеле од А - E** | **500**  **надзора** | **240**  **надзора** | **215**  **надзора** | **2-састанка** | **40** | **по потреби** |
|  | **укупно** | **100%** | **48%** | **43%** | **1%** | **8%** | **-** |

Нагласак у раду и поступању ВОДНЕ инспекције је на редовном и превентивном надзору који се планира у форми састанака са представницима локалне самоуправе, шумских управа и привредника.

**12. ПОДАТЦИ О РЕСУРСИМА ИНСПЕКЦИЈЕ КОЈИ ЋЕ БИТИ ОПРЕДЕЉЕНИ ЗА ВРШЕЊЕ ИНСПЕКЦИЈСКОГ НАДЗОРА**

**Материјални, технички, кадровски ресурси у 2020. години; приручник за водне инспекторе и процедуре; учешће у радној групи координационе комисије предствавника покрајинске инспекције - чл. 12. ЗИН-а**

Одељење има 4 инспектора и 1 начелника, од којих један испектор одлази у пензију у току 2020. а један инспектор има забрану управљања возилом из здравствених разлога. Према систематизацији предвиђено је 6 извршилаца у одељењу водне инспекције. Имајући у виду повећан обим посла из надлежности водне инспекције, а што се види и из годишњег извештаја за 2019. год. где је планирано 408 а извршено 610 инспекцијских надзора, без повећања броја извршилаца – инспектора остварење годишњег плана и остварење радних циљева за 2020. год. – 500 инспекцијских надзора, биће отежано.

Материјално техничка опремљеност

Нема израђених радних процедура, нити приручник за водне инспекторе, као ни учешће у радној групи координационе комисије.

У материјалном погледу инспектори имају службена кола, службене мобилне телефоне и лаптопове. Нема скенера и уређаја за одређивање локације - xy координата. Потребни су курсеви страних језика, обука за коришћење РИС-а, обука за ЕИ инспектора и ЕЦДЛ курс.

**13. ПЛАНИРАНЕ МЕРЕ И АКТИВНОСТИ:-ПРЕВЕНТИВНОГ ДЕЛОВАЊА ИНСПЕКЦИЈЕ - ЗА СПРЕЧАВАЊЕ ОБАВЉАЊА ДЕЛАТНОСТИ И ВРШЕЊА АКТИВНОСТИ НЕРЕГИСТРОВАНИХ СУБЈЕКАТА**

Законом о инспекцијском надзору (члан 13) инспекција је дужна да делује превентивно. Превентивно деловање је изузетно важно у раду водне инспекције због тога што се ради о водним објектима и успостављању Законом прописаном режиму и новим успостављеним режимима субјеката, који чињенично не могу утицати на природне појаве, већ настоје (поштујући закон и природне услове) да управљачким мерама подрже природне процесе и врше сталан мониторинг истих како би у сваком тренутку, обзиром на дате околности, могли правовремено реаговати.

Осим деловања инспекције објављивањем важећих прописа, планова инспекцијског надзора и контролних листа, обавештавањем јавности о променама прописа и правима и обавезама за надзиране субјекте који из њих произлазе, пружањем стручне и саветодавне подршке надзираном субјекту спроводиће се **превентивни инспекцијски надзор** усмерен подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, нарочито када се утврди да постоје рани знаци вероватноће њиховог настанка. Имајући у виду мали капацитет инспекције усвојено је да се у редовним контролама врши и саветодавна подршка, а све до доношења решења и давања налога странци.

У области водопривреде нерегистровани субјекти су они који се баве водном делатношћу без лиценце по чл. 112. Закона о водама, а што је ова инспекција у претходном периоду исконтролисала - бјавна комунална предузећа и водопривредна предузећа, тако да је мала вероватноћа појаве нелегалног рада.

**Остали елементи од значаја за планирање и вршење инспекцијског надзора**

Ресурси којима располаже водна инспекција нису довољни за квалитетно извршавање планираних задатакакод СУБЈЕКТА КОНТРОЛЕ: Наведени у тачки бр. 3. Један инспектор покрива територију више од два округа, а три након одласка у пензију једног инспектора.

Обука инспектора је недовољна, дисконтинуирана и не може бити само у надлежности посредно или непосредно претпостављених инспекторима, већ мора бити систематична и редовна делатност.

Потребно је да се омогући инспекторима да имају активније учешће у давању предлога и сугестија када се говори о Законској регулативи, јер сугестије са терена могу бити добро дошле у доношењу или измени прописа. На пример код расправе и доношења Закона о инспекциском надзору, нису у довољној мери консултовани људи на терену, тако да већ има проблема у примени истог.

**14. ОЧЕКИВАНИ ОБИМ ВАНРЕДНИХ ИНСПЕКЦИЈСКИХ НАДЗОРА – СА ОБРАЗЛОЖЕЊЕМ**

**План је сачињен по ЗИН-у чл. 10. без посебно прописаних елемената - став 7.**

**Очекивани обим ванредних инспекцијских** **надзора** у периоду у коме ће се вршити редован инспекцијски надзор процењен је на 215 контрола тј. око 43% планираних надзора.Очекивани обим ванредних инспекцијских надзора је у области заштите од штетног дејства вода и заштите вода - због општег стања водних објеката / каналске мреже и насипа / и промена у климатским приликама и појави нелегалних активности правних лица и грађана, као и појави нелегалног копања речног материјала и неизграђености уређаја за пречишћавање отпадних индустријских вода.

**Обим ванредних инспекцијских надзора веома је тешко планирати због специфичности надзора који врши водна инспекција (атмосферске прилике, обима градње индустријских и других објеката који могу утицати на режим, површине земљишта под системима за наводњавање, обима и врсти извођења радована на водном земљишту и слично).**

**У 2019. години је за 11 месеци било 195 ванредних надзора.**

Начелник инспекције

\_\_\_\_\_\_\_\_\_\_\_\_\_\_\_\_\_\_

Марија Новаковић